નાઓ બૅક ટુ કુમાર ચૅટરજી. સૉલ્ટ લેક સિટીમાં કુમાર ચૅટરજી મ્યુઝિકલ સૂત્રો અને મંત્રોનો એક કલાકનો કાર્યક્રમ રજૂ કરશે. સાથે જ પાવર પૉઇન્ટ પ્રેઝન્ટેશન દ્વારા એ મંત્રોના ઉચ્ચારણથી કઈ રીતે જીવનનું ઉત્થાન થાય, નકારાત્મકતા ઘટે એ તથા જૈન ધર્મની બેઝિક ફિલોસૉફી પ્રદર્શિત કરશે. ઍક્ચ્યુઅલી સંપૂર્ણપણે જૈન ધર્મ, નિયમો, ખાણી-પીણી ફૉલો કરતા કુમાર ચૅટરજીએ જૈન મંત્રો અને સૂત્રોનો ગહન અભ્યાસ કર્યો છે. અમેરિકાના વાઇટ હાઉસ સહિત જગતનાં અનેક સ્થળોએ, નામી હસ્તીઓ સમક્ષ પોતાનાં સંગીત-ગાયકી રજૂ કરનારા કુમારબાબુ કહે છે, ‘આનંદઘનજીનાં પુસ્તકો પછી મને આ ધર્મના ઘણા આચાર્યો, મુનિઓ મળ્યા જેમણે મને ઉચ્ચારશુદ્ધિ શીખવી; ભાષા શીખવી; શબ્દોનો અર્થ સમજાવ્યો; આરોહ-અવરોહ, વ્યાકરણ, રાગની માહિતી આપી અને એના રિયાઝ અને સતત સ્વાધ્યાયને કારણે હું આ સ્તરે પહોંચ્યો અને પછી ઘણું રિસર્ચ કર્યું કે કેટલાંય જૈન સૂત્રો-મંત્રો એવાં છે જે આપણે દરરોજ બોલીએ છીએ. એમાં ખૂબ સત્વ અને તત્વ છે, તાકાત છે; પણ ખોટાં ઉચ્ચારણ અને શબ્દોના અર્થ-અજ્ઞાનને કારણે આપણને એનો શારીરિક-માનસિક લાભ નથી મળી શકતો.’